作者：吴文英
词牌/韵律：瑞鹤仙

paragraphs: 晴丝牵绪乱。
对沧江斜日，花飞人远。
垂杨暗吴苑。
正旗亭烟冷，河桥风暖。
兰情蕙盼。
惹相思、春根酒畔。
又争知、吟骨萦销，渐把旧衫重翦。
凄断。
流红千浪，缺月孤楼，总难留燕。
歌尘凝扇。
待凭信，拌分钿。
试挑灯欲写，还依不忍，笺幅偷和泪卷。
寄残云、剩雨蓬莱，也应梦见。

标签：宋词三百首